open-index/open-wikipedia-markdown huggingface dataset:
Γκλεν Κλόουζ

Η **Γκλεν Κλόουζ** (αγγλικά: *Glenn Close*) (19 Μαρτίου 1947) είναι Αμερικανίδα ηθοποιός του θεάτρου και του κινηματογράφου, γνωστή για τους ρόλους της στις ταινίες: *Ο κόσμος μέσα από τα μάτια μου* (The World According to Garp, 1982)*, [[Η μεγάλη ανατριχίλα (ταινία)|Η μεγάλη ανατριχίλα]]* (The Big Chill, 1983), *Ο καλύτερος* (The Natural, 1984), *[[Η άκρη του νήματος]]* (Jagged Edge, 1985), *[[Ολέθρια σχέση]]* (Fatal Attraction, 1987), *[[Επικίνδυνες σχέσεις (ταινία, 1988)|Επικίνδυνες σχέσεις]]* (Dangerous Liaisons, 1988), *[[Το γύρισμα της τύχης]]* (Reversal of Fortune, 1989), *[[Άμλετ]]* (Hamlet, 1990), *Το σπίτι των πνευμάτων* (The House of the Spirits, 1993)*, [[Οι Αρειανοί Επιτίθενται!|Οι Αρειανοί επιτίθενται]]* (Mars Attacks!, 1996), *Air Force One 1997, Οι γυναίκες του Στέπφορντ* (The Stepford Wives, 2004) καθώς και ως Κρουέλα ντε Βιλ στην ταινία *[[Τα 101 σκυλιά της Δαλματίας (ταινία, 1996)|Τα 101 σκυλιά της Δαλματίας]]* (101 Dalmatians, 1996) και στη συνέχειά της *[[Τα 102 σκυλιά της Δαλματίας]]* (102 Dalmatians, 2000).

Στα τέλη της δεκαετίας του 2000 πρωταγωνίστησε στη βραβευμένη τηλεοπτική σειρά *Damages*, ενώ κατά τη δεκαετία του 2010 επέστρεψε στα κινηματογραφικά δρώμενα με τις ταινίες *[[Albert Nobbs]]* (2011)*,* *[[Η σύζυγος (ταινία, 2017)|Η σύζυγος]]* (The Wife, 2017) *και Το τραγούδι του Χιλμπίλι* (Hillbilly Elegy, 2020). Στο θέατρο μεταξύ άλλων έκανε τεράστια επιτυχία ερμηνεύοντας στο Μπρόντγουει τη Νόρμα Ντέσμοντ στο μιούζικαλ "Sunset Boulevard" του Άντριου Λόυντ Γουέμπερ. Η Κλόουζ έχει λάβει συνολικά 8 υποψηφιότητες για Όσκαρ και 2 BAFTΑ και έχει βραβευτεί με 3 Τόνι, 3 Έμμυ, 3 Χρυσές Σφαίρες και 2 Screen Actors Guild Award.

## Φιλμογραφία

## Παραπομπές


## Εξωτερικοί σύνδεσμοι
*  

Κατηγορία:Βραβευμένοι με Χρυσή Σφαίρα
Κατηγορία:Αμερικανίδες ηθοποιοί θεάτρου
Κατηγορία:Νικητές βραβείου Tony
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
C8H10

* Ο γενικός χημικός τύπος C8H10 μπορεί να αναφέρεται στα ακόλουθα ισομερή θέσης:
# 1,3,6-κυκλοκτατριένιο
# Αιθυλοβενζόλιο
# ορθοξυλόλιο
# μεταξυλόλιο
# παραξυλόλιο
Πανελλήνιο πρωτάθλημα ανώμαλου δρόμου ανδρών 1907

Tο **[[Πανελλήνιο πρωτάθλημα ανώμαλου δρόμου ανδρών]]** διεξήχθη για πρώτη φορά στις 29 Μαρτίου 1907, με την ονομασία **"Δρόμος μετ' εμποδίων 8 χιλιομέτρων"**, στους πανηγυρικούς Αθλητικούς αγώνες προς τιμήν του βασιλιά της Ιταλίας Βιτόριο Εμμανουέλε, ο οποίος πραγματοποιούσε επίσημη επίσκεψη στην Ελλάδα. Οι αγώνες διοργανώθηκαν στο Παναθηναϊκό Στάδιο της Αθήνας, το οποίο ήταν υπερπλήρες και παρουσίαζε θέαμα εφάμιλλο των μεσολυμπιακών αγώνων του 1906. Μετείχαν 15 αθλητές και από τρεις αθλητικούς συλλόγους. Νικητής αναδείχθηκε ο Πανελλήνιος Γ.Σ.

## Η διαδρομή

Η διαδρομή στην οποία διεξήχθη ο ανώμαλος δρόμος περιγράφεται ως εξής: Οι δρομείς, αφού έκαναν ένα γύρο στο Παναθηναϊκό Στάδιο, στη συνέχεια κατευθύνθηκαν προς το λόφο του Αρδηττού (Α΄ Νεκροταφείο), διέσχισαν μια ξερή χαράδρα και πήραν πορεία προς το εργοστάσιο Μαλτσινιώτη (τη μετέπειτα ΠΥΡΚΑΛ στα σύνορα Υμηττού-Δάφνης). Έπειτα στράφηκαν προς τα ανατολικά, πέρασαν από τρεις λόφους και έφτασαν στην κορυφή "Κοπανάς", όπου υπήρχε σημαία δεικνύουσα το μέσο της διαδρομής. Ακολούθως έστριψαν προς βορρά και κινήθηκαν εντός χαράδρας ως την έπαυλη "Δρούγκα". Στη συνέχεια κινήθηκαν προς τη θέση "Προφήτης Ηλίας" (σημερινό Παγκράτι) και πήραν την αμαξιτή οδό ως το Στάδιο, όπου τερμάτισαν.

## Το βαρύτιμο ασημένιο κύπελλο

Με την ευκαιρία των αγώνων η Επιτροπή Ολυμπιακών Αγώνων αθλοθέτησε βαρύτιμο έπαθλο προς τιμήν του επίσημου επισκέπτη Ιταλού βασιλέα, το οποίο απονεμήθηκε στο νικητή σύλλογο του δρόμου των 8.000μ, που υπήρξε το **πρώτο [[Πανελλήνιο πρωτάθλημα ανώμαλου δρόμου ανδρών]].** Το έπαθλο αυτό καθιερώθηκε να απονέμεται έκτοτε στους νικητές μεγάλων αποστάσεων των πανελληνίων αγώνων στίβου. Το βαρύτιμο κύπελλο παραγγέλθηκε στην Αγγλία και περιγράφεται ως εξής:

* *"Επί του αργυρού κυπέλλου του επιτίμου της Α.Μ. του Βασιλέως της Ιταλίας εχαράχθη Ελληνιστί η εξής επιγραφή: "Επιτροπή Ολυμπιακών Αγώνων. Επαμειβόμενον έπαθλον του δρόμου επί ανωμάλου εδάφους προς ανάμνησιν της επισκέψεως της Α.Μ. του Βασιλέως της Ιταλίας εν τω Παναθηναϊκώ Σταδίω τη 29η Μαρτίου 1907."*

Τελικά, στο νικητή σύλλογο του ανώμαλου δρόμου δόθηκε ασημένιο Κύπελλο, επίχρυσο εσωτερικά, που είχε φέρει μαζί του ο Ιταλός βασιλέας. Το Κύπελλο της ΕΟΑ προσφέρθηκε στον ιταλικό αθλητικό σύνδεσμο, όπως απονέμεται στον νικητή των αντίστοιχων ιταλικών αγώνων. Ορίστηκε πως ο σύλλογος που θα καταφέρει να κατακτήσει τρεις φορές το έπαθλο θα το κρατούσε οριστικά, επίτευγμα που πέτυχε ο Εθνικός Γ.Σ. το 1912.

## Τα αποτελέσματα

## Πηγές

* "Αύριον εις το Στάδιον", εφ. "Εμπρός", 28/3/1907.
* "Το χθεσινόν απαράμιλλον θέαμα του Σταδίου", εφ. "Εμπρός", 30/3/1907.

## Αναφορές
 

      

Κατηγορία:Στίβος το 1907
Ανδρων
Κατηγορία:Διοργανώσεις στίβου στην Αθήνα
DC

Η συντομογραφία λατινικών χαρακτήρων **DC** ή **dC** (στην αγγλική γλώσσα προφέρεται ντι-σι) μπορεί να αναφέρεται:

* Ως **DC**
** Στη Χριστιανική Δημοκρατία, πρώην κόμμα της Ιταλικής Δημοκρατίας.
** Στην πόλη των ΗΠΑ Ουάσινγκτον (Περιφέρεια της Κολούμπια) (*Washington, D.C.-District of Columbia*)
** Στην αμερικανική εταιρεία DC Comics
** Στην αμερικανική ποδοσφαιρική ομάδα Ντι Σι Γιουνάιτεντ (*DC United*)

## Αριθμητικά συστήματα και επιστήμες

* Στο συνεχές ρεύμα (*Direct Current*).
* Στον αριθμό **DC** στο Ρωμαϊκό σύστημα αρίθμησης που αντιστοιχεί στον αριθμό 600.
* Στον δεκαεξαδικό αριθμό DC<Sub>16</Sub> που αντιστοιχεί στον αριθμό 220 στο δεκαδικό σύστημα.
* Ως **dC**
** Στη μονάδα μέτρησης **dC** (deciCoulomp) που αντιστοιχεί στο ένα δέκατο του Κουλόμπ.
Πανελλήνιο πρωτάθλημα ανώμαλου δρόμου ανδρών 1912

Tο **[[Πανελλήνιο πρωτάθλημα ανώμαλου δρόμου ανδρών]] του 1912** διεξήχθη στις 18 Μαρτίου 1912, στην Αθήνα με την εκκίνηση και τον τερματισμό να γίνονται στο Παναθηναϊκό Στάδιο. Μετείχαν 32 αθλητές στο ατομικό και 4 αθλητικές ομάδες στον ομαδικό αγώνα: Εθνικός Γ.Σ., Γ.Σ. Αμαρουσίου, Πανελλήνιος Γ.Σ. και Όμιλος Φιλάθλων Πειραιώς. Νικητής αναδείχθηκε ο Εθνικός Γ.Σ. για τρίτη συνεχόμενη χρονιά και κατέκτησε οριστικά το επαμειβόμενο κύπελλο.

## Η διαδρομή

Η διαδρομή στην οποία διεξήχθη ο ανώμαλος δρόμος είχε συνολικό μήκος 12.000μ. Η εκκίνηση δόθηκε στο Παναθηναϊκό Στάδιο στις 3:55 μμ. Οι δρομείς έκαναν έναν κύκλο και στη συνέχεια εξήλθαν από την ΒΑ σήραγγα προς το λόφο του Αρδηττού κατευθυνόμενοι προς την έπαυλη "Δρούγκα". Στη συνέχεια πήραν πορεία προς το εργοστάσιο Μαλτσινιώτη (την μετέπειτα ΠΥΡΚΑΛ στα σύνορα Υμηττού-Δάφνης), έπειτα προς τη θέση "Καρρά", το Μπραχάμι, το Κατσιπόδι, τη λεωφόρο Συγγρού και επέστρεψαν στο Στάδιο δια της λεωφόρου Β. Όλγας.

Την Ελλανόδικο Επιτροπή αποτελούσαν οι Π. Καλλιγάς, Σ. Στάης και Α. Μεταξάς, ενώ αγωνοθέτης ήταν ο Οικονομόπουλος. Τη γενική εποπτεία των αθλητών είχαν ο ίλαρχος Π. Λάμπρου και ο ανθυπίλαρχος Γ. Γιαννακόπουλος, οι οποίοι με δύο-τρεις ιππείς υπαξιωματικούς ακολουθούσαν τους δρομείς.

## Το βαρύτιμο ασημένιο κύπελλο

Στη νικήτρια ομάδα των αγώνων, όπως κάθε χρόνο απονεμήθηκε το βαρύτιμο ασημένιο Κύπελλο, επίχρυσο εσωτερικά, που είχε προσφέρει ο Ιταλός βασιλέας Βιτόριο Εμμανουέλε. Είχε οριστεί πως ο σύλλογος που θα καταφέρει να κατακτήσει τρεις συνεχόμενες φορές το έπαθλο θα το κρατούσε οριστικά. Ο Εθνικός Γ.Σ. το είχε κατακτήσει τις προηγούμενες δύο χρονιές 1910 και 1911, γι'αυτό οι αγώνες του 1912 αναμένονταν με ιδιαίτερο ενδιαφέρον, αφού είχε την ευκαιρία να το κατακτήσει οριστικά. Πράγματι ο σύλλογος της Αθήνας επιβεβαίωσε τον τίτλο του φαβορί και πήρε την πρώτη θέση στον ομαδικό αγώνα κατακτώντας το επαμειβόμενο Κύπελλο. Την ομάδα του αποτελούσαν οι αθλητές: Γκιουλαφέντης, Δάβαρης, Δημητρίου, Κουτουλάκης και Λέπουρας.

Έπαθλα δόθηκαν και στους τρεις πρώτους νικητές του ατομικού αγώνα.

## Τα αποτελέσματα

## Πηγές

* εφ. "Εμπρός", 19/3/1912.

## Αναφορές


Κατηγορία:Στίβος το 1912
Ανδρων
Κατηγορία:Διοργανώσεις στίβου στην Αθήνα
Ντοφέν

Το **Ντοφέν** (γαλλ.: *Dauphin*) είναι συνοικία της Αγίας Λουκίας. Είναι η πρωτεύουσα της περιφέρειας είναι ο ομώνυμος οικισμός Ντοφέν.

## Εξωτερικοί σύνδεσμοι
* 

Κατηγορία:Συνοικίες της Αγίας Λουκίας
Panthera leo fossilis

Το **Πρώιμο ευρωπαϊκό λιοντάρι των σπηλαίων του Μέσου Πλειστοκαίνου**, ευρύτερα γνωστό με το όνομα ***Panthera leo fossilis*** (***Πάνθηρ ο λέων το απολίθωμα***)είναι ένα εξαφανισμένο υποείδος λιονταριού της Πλειστοκαίνου εποχής. Αναγνωρίζεται ως ένα από τα πρώτα υποείδη λιονταριού.
Το μέγιστο μήκος μαζί με το κεφάλι ήτανε 2,4 μέτρα, που είναι μισό μέτρο παραπάνω από τα σύγχρονα αφρικανικά λίοντάρια. Το *Panthera leo fossilis* ήταν σχεδόν τόσο μεγάλο όσο και το αμερικανικό λιοντάρι του Ύστερου Πλειστοκαίνου.
Έχουν βρεθεί πολλά τμήματα απολιθωμένων οστών στο Μόσμπαχ της Γερμανίας, ένα μικρό χωριό που πλέον αποτελεί τμήμα της πόλης Βιζμπάντεν. Ένα ολόκληρο κρανίο είχε βρεθεί στο Μάουερ, κοντά στη Χαϊδελβέργη. Στην ίδια τοποθεσία βρέθηκε και ένα κρανίο *[[Homo erectus]]*, παλαιότερο κατά 550.000 χρόνια. Τα παλαιότερα απολιθώματα του *Panthera leo fossilis* βρέθηκαν στην Ισέρνια της Ιταλίας και χρονολογούνται πριν από 700.000 χρόνια. Ένα σαγόνι πρώιμου λιονταριού ηλικίας 1,75 εκατομμυρίων χρονών από το Ουλντουβάι στην Κένυα παρουσιάζει τις ίδιες ομοιότητες με το *Panthera leo fossilis*. Από το *Panthera leo fossilis* προήλθε το ευρωπαϊκό λιοντάρι των σπηλαίων (*Panthera leo spelaea*) που τα  πρώτα απολιθώματά του χρονολογούνται πριν από 300.000 χρόνια.

## Πηγές
*Ernst Probst: Deutschland in der Urzeit. Orbis Verlag, 1999. 
*J. Burger: Molecular phylogeny of the extinct cave lion Panthera leo spelea

Κατηγορία:Λιοντάρια

Κατηγορία:Εξαφανισμένα θηλαστικά της Πλειστόκαινου
Ανς λα Ράιγ

thumb|right|250px|Καθολική εκκλησία της Ανς λα Ράιγ
thumb|right|250px|Ανς λα Ραγιέ
thumb|right|250px|Άποψη της Ανς λα Ράιγ από το λιμάνι
thumb|right|250px|Ψαρόβαρκες στην Ανς λα Ράιγ
thumb|right|250px|Ο κόλπος της Ανς λα Ράιγ
Η **Ανς λα Ράιγ** (γαλλ.: *Anse la Raye*) είναι μία κωμόπόλη της Αγίας Λουκίας. Είναι η έδρα της περιφέρειας Ανς λα Ράιγ.
Βρίσκεται στη δυτική πλευρά του νησιού, κοντά στον κόλπο Μαριγκό, και  ο επισκέπτης μπορεί να θαυμάσει αρκετά κτίσματα γαλλικής και αγγλικής αποικιακής αρχιτεκτονικής. Δύο ποτάμια ρέουν στον κόλπο, αυτά είναι το Grande Rivière de l'Anse la Raye και το Petite Rivière de l'Anse la Raye. 
Η τοπική καθολική εκκλησία χτίστηκε το 1907, αλλά τα αρχεία δείχνουν ότι ήδη ένα μικρό παρεκκλήσι υπάρχει εκεί από το 1765. Στα κοντινά αξιοθέατα της περιοχής περιλαμβάνονται οι καταρράκτες Ανς λα Ράιγ και οι μικρότεροι καταρράκτες του ποταμού Ροκ. Η πόλη φημίζεται για τα νεανικά μουσικά της συγκροτήματα, το «Cecilian Reys» και το «Anse La Raye Youth Orchestra», τα οποία σχηματίστηκαν και τα δύο υπό τη διεύθυνση του Petronilla Deterville. Με παραστάσεις από το 1981 σε όλη τη χώρα, η μουσική αυτή ομάδα στοχεύει να επεκτείνει τις πολιτιστικές εμπειρίες των νέων από την περιοχή.

## Παραπομπές


 
Κατηγορία:Πόλεις της Αγίας Λουκίας
Σουαζέλ (Αγία Λουκία)

Η **Σουαζέλ** (γαλλικά: **Ανς Σιτρόν** (Anse Citron)) είναι μία πόλη της Αγίας Λουκίας. Είναι η πρωτεύουσα της περιφέρειας Σουαζέλ.

Μια καθολική εκκλησία χτίστηκε στο χωριό Σουαζέλ στα τέλη του 19ου αιώνα από τον πατέρα Pierre Prudent René. Χρειάστηκαν αρκετά χρόνια για να χτιστεί και μέχρι το 1914 η εκκλησία ολοκληρώθηκε.

Κατηγορία:Πόλεις της Αγίας Λουκίας
Βιε Φορ

Το **Βιε Φορ** (γαλλ.: *Vieux Fort*) είναι η δεύτερη μεγαλύτερη πόλη της Αγίας Λουκίας μετά την πρωτεύουσα Κάστρις καθώς και έδρα της ομώνυμης επαρχίας. Το Βιε Φορ είναι μια πόλη που βρίσκεται κοντά στο νοτιότερο σημείο του νησιού και πήρε το όνομά του από ένα φρούριο που έβλεπε προς τον Άγιο Βικέντιο προς τα νότια. Ο πληθυσμός της πόλης ήταν 4.574 το 2010, ενώ η γύρω περιοχή του Βιε Φορ έχει συνολικό πληθυσμό περίπου 15.132 το 2010. Τον 18ο και 19ο αιώνα ήταν ένα σημαντικό κέντρο της βιομηχανίας ζάχαρης στην Αγία Λουκία, πριν αυτή η βιομηχανία παρακμάσει.
Κατά τη διάρκεια του Β' Παγκοσμίου Πολέμου, οι Αμερικανοί κατασκεύασαν ένα αεροδρόμιο με το όνομα Beane Army Airfield. Μετά τον πόλεμο στη συνέχεια επεκτάθηκε για να σχηματίσει το διεθνές αεροδρόμιο Hewanorra.
Σήμερα, το Βιε Φορ αποτελεί το κύριο σημείο εισόδου για την Αγία Λουκία και επίσης φιλοξενεί ένα λιμάνι ακριβώς στα νότια της πόλης. Είναι επίσης μια σημαντική βιομηχανική περιοχή και λοιπές σημαντικές υποδομές όπως το νοσοκομείο St Jude's και το στάδιο George Odlum.

## Παραπομπές


Κατηγορία:Πόλεις της Αγίας Λουκίας
Λαμπορί

Το **Λαμπορί** (γαλλ.: *Laborie*) είναι ψαροχώρι στη νότια ακτή της Αγίας Λουκίας και αποτελεί την έδρα ομώνυμης περιφέρειας του νησιού. Αρχικά ονομαζόταν "L'Islet a Caret" από τις θαλάσσιες χελώνες Καρέτα Καρέτα που αφθονούσαν στην περιοχή. Έλαβε το όνομα Λαμπορί από τον Βαρώνο de Laborie που ήταν ο Γάλλος κυβερνήτης της Αγίας Λουκίας το διάστημα 1784-1789. Εκείνη την εποχή το χωριό είχε 712 κατοίκους. Οι Γάλλοι επέβαλαν τα μεγάλα αγροκτήματα στο νησί και μετά την κατάκτηση του νησιού από τους Βρετανούς το 1814, πολλοί Γάλλοι γαιοκτήμονες παρέμειναν στα κτήματά τους. Το 1838 άνοιξε το πρώτο σχολείο. Γνωστό ως "Σχολείο Μίκο" επειδή άνοιξε και λειτουργούσε από τη Λαίδη Mico Trust, είχε 80 μαθητές και λειτούργησε μέχρι το 1891. Μέχρι τότε ένα καθολικό σχολείο είχε ανοίξει στο χωριό. Το 1907, η πρώτη εκκλησία του 18ου αιώνα αντικαταστάθηκε από μια μεγαλύτερη εκκλησία που άνοιξε το 1914. Κατά τη διάρκεια του Β' Παγκοσμίου Πολέμου, οι αμερικανικές δυνάμεις άνοιξαν έναν σταθμό ραντάρ στο λόφο Morne le Blanc για να βοηθήσουν στην προστασία του αεροδρομίου που είναι τώρα το διεθνές αεροδρόμιο Hewanorra. Τα απομεινάρια είναι ορατά μέχρι και σήμερα.
Η κρεολική κληρονομιά των κατοίκων είναι ακόμα ορατή σήμερα, τόσο στον τοπικό πολιτισμό όσο και στη γαλλική γλώσσα του Saint Lucian Creole που εξακολουθεί να ομιλείτε ευρέως.

## Παραπομπές


Κατηγορία:Πόλεις της Αγίας Λουκίας
Φράγκο Καμπότζης

thumb|right|320px|Οι δύο όψεις του αργυρού νομίσματος των 2 φράγκων Καμπότζης

Το **φράγκο** ήταν σε χρήση από το 1875 έως και το 1885  ως νόμισμα της Καμπότζης η οποία ήταν προτεκτοράτο της Γαλλίας ήδη από το 1863  . Υποδιερείτο σε 100 σαντίμ και η ισοτιμία του με το Γαλλικό φράγκο ήταν 1/1. Παράλληλα με το φράγκο ήταν σε χρήση  και η  πιάστρα με ισοτιμία 1 πιάστρα = 5,37 φράγκα. Το 1875 το φράγκο αντικατέστησε το τικάλ  και μια δεκαετία αργότερα το 1885 αντικαταστάθηκε από την πιάστρα της γαλλικής Ινδοκίνας. Δεν εκδόθηκαν ποτέ χαρτονομίσματα του νομίσματος αυτού.

## Κέρματα
Κυκλοφόρησαν κέρματα με ονομαστικές αξίες των 5, 10, 25 και 50 σαντίμ , 1, 2 και 4 φράγκων και 1 πιάστρας. Τα κέρματα των 5 και 10 σαντίμ ήταν από κράμα  χαλκού–κασσίτερου, ενώ όλα τα υπόλοιπα αργυρά. Όλα τα νομίσματα έφεραν την ημερομηνία 1860 όμως κόπηκαν το 1875  (ως επί το πλείστον στο Βέλγιο). Όλα τα κέρματα απεικόνιζαν το πορτραίτο του βασιλιά Νοροντόμ  

## Πηγές
* Jean Lecompte (2000) Monnaies et Jetons des Colonies Françaises. ISBN 2-906602-16-7
* Krause, Chester L., and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

## Παραπομπές


## Εξωτερικοί σύνδεσμοι
 Κέρματα της Καμπότζης την περίοδο 1860-1902. Ανάκτηση την 11 Ιανουαρίου 2012.

Κατηγορία:Ιστορικά νομίσματα
Κατηγορία:Οικονομία της Καμπότζης
Κατηγορία:Ιστορία της Καμπότζης
Θεόδωρος Γ. Παπανικολάου

Ο **Θεόδωρος Γ. Παπανικολάου** (1884 - 1960) υπήρξε φημισμένος εμπειροτέχνης αρχιτέκτων μηχανικός.

## Βιογραφικά στοιχεία

Γεννήθηκε στην Πυρσόγιαννη, μαστοροχώρι της Ηπείρου, και μεγάλωσε μαθαίνοντας την δουλειά από τον πατέρα του, Γεώργιο Παπανικολάου (1857-1920) και από τον εμπειροτέχνη μηχανικό Βασίλη Τσουλούφη ο οποίος αργότερα υπήρξε και συνεργάτης του. Μικρός ταξίδεψε στην Αίγυπτο και δούλεψε στην κατασκευή του φράγματος του Ασουάν. Κατά τη διάρκεια έργων που πραγματοποίησε στη περιοχή της Μεσσηνίας και στην Καλαμάτα, γνώρισε και παντρεύτηκε την Αφροδίτη Φατούρου με την οποία απέκτησε πέντε παιδιά.

Από το 1920 εγκαταστάθηκε στο Αγρίνιο και δραστηριοποιήθηκε επαγγελματικά κυρίως στη περιοχή της Αιτωλοακαρνανίας έως και τον θάνατό του. Ήταν ένας από τους ελάχιστους εμπειροτέχνες αρχιτέκτονες της εποχής του που είχε την δυνατότητα να εκδίδει και να υπογράφει επίσημες άδειες κατασκευής οικοδομών κατά την περίοδο εφαρμογής της ελεγχόμενης δόμησης, έχοντας επίσημη άδεια του Υπουργείου Δημοσίων Έργων. Παράλληλα υπήρξε κάτοχος πολλών επαγγελματικών πτυχίων του Υπουργείου Δημοσίων Έργων με δυνατότητα κατασκευής μεγάλων οικοδομικών και οδοποιητικών έργων, με την ιδιότητα του εργολήπτη. Έζησε το μεγαλύτερο μέρος της ζωής του στο Αγρίνιο.

Ο μάστορας Πέτρος Περώνης και ο πολιτικός μηχανικός Λεωνίδας Σπ. Δόβας (1948) αναφέρουν: «στο Αγρίνιο μιλάνε με μεγάλη εκτίμηση για τον μπάρμπα Θόδωρο Παπανικολάου που πρέπει να ήταν από τους καλύτερους μάστορες, με ικανότητα σπουδαίου λαϊκού αρχιτέκτονα, με αλάθητο και ασκημένο αισθητήριο, όχι μόνο για την κατασκευή αλλά και για τη μελέτη - σχεδιασμό σύνθετων αρχιτεκτονικών κατασκευών όπως εκκλησίες, σχολεία, αποθήκες, γέφυρες. Λέγεται ακόμα ότι κατασκεύασε ολόκληρους οικισμούς».

## Παραπομπές


Κατηγορία:Έλληνες αρχιτέκτονες
Ντενερί

Το ** Ντενερί** (γαλλ.: *Dennery*) είναι πόλη της Αγίας Λουκίας. Είναι η πρωτεύουσα της περιφέρειας Ντενερί.

## Παραπομπές


Κατηγορία:Πόλεις της Αγίας Λουκίας
Λαγόγυρος

μικρογραφία
μικρογραφία
Ο **Λαγόγυρος** (*Spermophilus citellus* - Σπερμόφιλος ο κίτελλος), αγλ. (European ground squirrel), είναι μικρό θηλαστικό (29 εκ.) με φουντωτή ουρά, είδος εδαφόβιου σκίουρου. Όπως όλοι οι σκίουροι, είναι μέλος των τρωκτικών.

## Ενδιαίτημα
Τρέφεται με σπόρους (εξ ού και το όνομα του γένους: "Σπερμόφιλος" (σπέρμα~ (σπόρος) + φίλος), ρίζες, βλαστούς, φύλλα και ασπόνδυλα.  Είναι ένα ημερόβιο ζώο που ζει σε αποικίες σε περιοχές με χαμηλό χορτάρι, χλοώδη αναχώματα ή καλλιέργειες. Φτιάχνει τη φωλιά του στο έδαφος σκάβοντας βαθιές στοές (λαγούμια) με πολλές εξόδους. Γεννά περί τα 6 μικρά τον χρόνο. 

Αποτελεί σημαντική τροφή για ορισμένα είδη αρπακτικών πουλιών. Οι αποικίες του είδους αποτελούνται συνήθως από αρκετά άτομα και διατηρούν "φρουρούς" που ενημερώνουν τα άλλα μέλη στη θέα ενός αρπακτικού ζώου για να επιστρέψουν στις κρύπτες τους.

## Κατανομή

Ενδημεί σε όλη την Ανατολική Ευρώπη από τη νότια Ουκρανία, στην Μικρά Ασία, Αυστρία, Τσεχία, Σλοβακία, Ελλάδα, Ρουμανία, Βουλγαρία, Βόρεια Μακεδονία και βόρεια όσο την Πολωνία.

## Παραπομπές

## Πηγές
*Καθημερινή «ΕΠΤΑ ΗΜΕΡΕΣ»: Ελληνικοί Υδροβιότοποι

## Εξωτερικοί σύνδεσμοι
*Ο λαγόγυρος είναι απειλούμενο είδος

Κατηγορία:Σκιουρίδες
Κατηγορία:Θηλαστικά της Ευρώπης
Κατηγορία:Θηλαστικά της Ασίας
Κατηγορία:Θηλαστικά της Ελλάδας
Βαθυτυπία

μικρογραφία|Βαθυτυπία.
Η **Βαθυτυπία** συμπεριλαμβάνει μια ομάδα μεθόδων εκτύπωσης.

Στις βαθυτυπικές μεθόδους  η προς εκτύπωση παράσταση χαράσσεται πρώτα, με μηχανικά ή χημικά μέσα, στην επιφάνεια μιας τυπογραφικής πλάκας. Η πλάκα αλείφεται με παχιά και ισχυρά χρωματισμένη μελάνη, και ακολούθως τα επίπεδα (αχάραχτα) μέρη της σκουπίζονται ώστε να μην είναι μελανωμένα. Στη συνέχεια, εφαρμόζεται μεγάλη πίεση ώστε να μεταφερθεί στο υπόστρωμα η μελάνη που εξακολουθεί να βρίσκεται στα βαθουλωμένα (χαραγμένα) μέρη της τυπογραφικής πλάκας, σχηματίζοντας έτσι την εικόνα. Με την πίεση ωθείται το υπόστρωμα μέσα στα βαθουλώματα της τυπογραφικής πλάκας, δημιουργώντας έτσι ένα ανάγλυφο.

## Παραπομπές
Πανελλήνιο πρωτάθλημα ανώμαλου δρόμου ανδρών 1908

Tο **Β΄ [[Πανελλήνιο πρωτάθλημα ανώμαλου δρόμου ανδρών]] του 1908** διεξήχθη στις 6 Απριλίου 1908, στην Αθήνα με την εκκίνηση και τον τερματισμό να γίνονται στο Παναθηναϊκό Στάδιο. Μετείχαν τρεις αθλητικές ομάδες στον ομαδικό αγώνα: Εθνικός Γ.Σ., Πανελλήνιος Γ.Σ. και Πειραϊκός Σύνδεσμος. Νικητής αναδείχθηκε ο Εθνικός Γ.Σ. και κατέκτησε το επαμειβόμενο κύπελλο του Βασιλιά της Ιταλίας Βιτόριο Εμμανουήλ.

## Χρονικό του αγώνα

Η διαδρομή στην οποία διεξήχθη ο ανώμαλος δρόμος είχε συνολικό μήκος 12.000μ. Η εκκίνηση δόθηκε στο Παναθηναϊκό Στάδιο στις 4:00μμ. Οι δρομείς έτρεξαν προς το λόφο του Κοκκιναρά και επέστρεψαν στο Στάδιο στις 4:45 περίπου. Στη νικήτρια ομάδα των αγώνων απονεμήθηκε το βαρύτιμο ασημένιο Κύπελλο, επίχρυσο εσωτερικά, που είχε προσφέρει ο Ιταλός βασιλέας Βιτόριο Εμμανουέλε την προηγούμενη χρονιά. Το κατέκτησε ο Εθνικός Γ.Σ. και αμέσως μετά τη λήξη του αγώνα ο πρίγκηπας Γεώργιος ανήγγειλε το αποτέλεσμα τηλεγραφικά στον βασιλιά της Ιταλίας.

## Τα αποτελέσματα

## Πηγές

* εφ. "Σκριπ", 7/4/1908.
* Εφημερίδα "Αθλητικός Τύπος", 26-2-1932 σελ. 1 (ψηφιακή σελίδα 67) 

Κατηγορία:Στίβος το 1908
Ανδρων
Κατηγορία:Διοργανώσεις στίβου στην Αθήνα
Άνω Γαρούνα Κέρκυρας

O **Άνω Γαρούνας** είναι χωριό της Κέρκυρας. Είναι έδρα ομώνυμης τοπικής κοινότητας, της δημοτικής ενότητας (τέως δήμου) Αχιλλείων, του δήμου Κεντρικής Κέρκυρας και Διαποντίων Νήσων, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων. 
*Ο Άνω Γαρούνας έχει χαρακτηριστεί παραδοσιακός οικισμός
## Γεωγραφία
Ο Άνω Γαρούνας είναι χωριό της κεντρικής Κέρκυρας. Βρίσκεται στις δυτικές πλαγιές του βουνού Άγιοι Δέκα, κοντά στον επαρχιακό δρόμο Κέρκυρας-Αγίου Ματθαίου και σε μέσο σταθμικό υψόμετρο 340. Απέχει 17 χλμ. περίπου ΝΔ. της πόλης της Κέρκυρας. Η τοπική κοινότητα Άνω Γαρούνας είναι χαρακτηρισμένη ως αγροτικός ημιορεινός οικισμός, με έκταση 2,989 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Μελιτειέων της Κέρκυρας. Το 1912 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Άνω Γαρούνας και προσαρτήθηκε στον δήμο Αχιλλείων. Με το ΦΕΚ 87Α - 07/06/2010 αποσπάστηκε από τον δήμο Αχιλλείων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Κεντρικής Κέρκυρας και Διαποντίων Νήσων.
## Ονομασία
Για την ονομασία του οικισμού υπάρχουν δύο εκδοχές. Κατά την πρώτη, προήλθε από οικογένεια που ήλθε από την Πάργα το 1473 με το επώνυμο Γαρούνη. Κατά την δεύτερη εκδοχή, από Γάλλο βαρόνο που προερχόταν από την ομώνυμη περιοχή της Γαλλίας και στον οποίο, πιθανόν, παραχωρήθηκαν τιμάρια στην περιοχή από τους Ανδεγαυούς που κατείχαν την Κέρκυρα.
## Γενικά στοιχεία
Το χωριό, κτισμένο στις πλαγιές του βουνού Άγιοι Δέκα, είναι από τα παλαιότερα της Κέρκυρας. Σε πολλά σημεία διατηρεί αναλλοίωτη την παραδοσιακή του αρχιτεκτονική, όπως τα χαρακτηριστικά σπίτια βαμμένα στο τυπικό ροζ-ώχρα χρώμα του νησιού. Στην περιοχή λειτουργούν βιοτεχνίες κεραμικών και παραδοσιακών προϊόντων, όπως κουμ-κουάτ. 

## Αξιοθέατα
*Η εκκλησία της Παναγίας Ελεούσας στο κέντρο του χωριού (16ος – 17ος αιώνας)
*Το παρεκκλήσι του Προφήτη Ηλία, ανατολικά του οικισμού
*Η εκκλησία του Αγίου Στεφάνου, νότια του οικισμού

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Κεντρικής Κέρκυρας και Διαποντίων Νήσων
Κατηγορία:Χωριά της περιφερειακής ενότητας Κέρκυρας
Κάτω Γαρούνα Κέρκυρας

Η **Κάτω Γαρούνα** ή ο **Κάτω Γαρούνας** είναι χωριό της Κέρκυρας. Βρίσκεται στο κεντρικό τμήμα της νήσου, νότια της πόλης της Κέρκυρας σε απόσταση 16,23 χιλιομέτρων και σε υψόμετρο 200 μέτρα, δηλαδή 140 μέτρα χαμηλότερα από τον Άνω Γαρούνα από τον οποίο είναι πολυπληθέστερος.  Οι κάτοικοί του το 1971 αριθμούσαν τους 669, το 1981 τους 615, το 2001 καταμετρήθηκαν 650 κάτοικοι και το 2011 ο πληθυσμός της ανερχόταν σε 579 κατοίκους.

Ο μεγαλύτερος χριστιανικός ναός του χωριού είναι αφιερωμένος στον Άγιο Νικόλαο. Εκκλησιαστικά υπάγεται στην Αρχιερατική Περιφέρεια Αγίου Ματθαίου, της Ιεράς Μητροπόλεως Κερκύρας.

Με το Σχέδιο Καποδίστριας υπαγόταν διοικητικά στο Δήμο Αχιλλείων, ενώ από το 2019 υπάγεται στον Δήμο Κεντρικής Κέρκυρας.

## Πηγές
* "Εγκυκλοπαίδεια Πάπυρος Larousse Britrannica" τομ. 16ος, σελ.201.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Ρενέ Ζελβέγκερ

Η **Ρενέ Κάθλιν Ζελβέγκερ** (*Renée Kathleen Zellweger*, 25 Απριλίου 1969) είναι Αμερικανίδα ηθοποιός και παραγωγός.

Η Ζελβέγκερ έγινε παγκοσμίως γνωστή το 1996 με το ρόλο της στην ταινία *[[Τζέρι Μαγκουάιρ]] (Jerry Maguire)*. Στη συνέχεια, έλαβε δύο υποψηφιότητες για Όσκαρ Α' Γυναικείου Ρόλου για το ρόλο της ως Μπρίτζετ Τζόουνς στην κωμωδία *Το ημερολόγιο της Μπρίτζετ Τζόουνς (Bridget Jones's Diary)* το 2001 και ως Ρόξι Χαρτ στο μιούζικαλ *[[Σικάγο (ταινία)|Σικάγο]] (Chicago)* το 2002. Κέρδισε το Όσκαρ Β' Γυναικείου Ρόλου το 2004 για την ερμηνεία της στο δράμα *Επιστροφή στο Cold Mountain (Cold Mountain, 2003)*, καθώς και Όσκαρ Α' Γυναικείου Ρόλου το 2020 για την ερμηνεία της στην ταινία *[[Τζούντι (ταινία, 2019)|Τζούντι]] (Judy, 2019)*, όπου υποδύθηκε την Τζούντι Γκάρλαντ.

Έχει κερδίσει δυο Όσκαρ, τέσσερις Χρυσές Σφαίρες, τέσσερα Βραβεία Σωματείου Ηθοποιών και δυο Βραβείο BAFTA, ονομάστηκε Hasty Pudding Γυναίκα της Χρονιάς το 2009 και καθιερώθηκε ως μία από τις πιο ακριβοπληρωμένες ηθοποιούς του Χόλιγουντ για το 2007.

## Προσωπική ζωή
Από το 2002 και για δύο χρόνια, η Ζελβέγκερ είχε σχέση με τον Τζακ Γουάιτ, τραγουδιστή του ροκ συγκροτήματος The White Stripes.

Στις 9 Μαίου 2005, η Ζελβέγκερ παντρεύτηκε τον τραγουδιστή Κένι Τσέσνεϊ, σε μία τελετή στο νησί του Αγίου Ιωάννη  στις Αμερικανικές Παρθένους Νήσους. Στις 15 Σεπτεμβρίου 2005, ανακοίνωσαν ότι σχεδίαζαν να ακυρώσουν τον γάμο τους. Η Ζελβέγκερ δήλωσε την «απάτη» ως το λόγο στα χαρτιά του διαζυγίου. Μετά από πολλές συζητήσεις των Μ.Μ.Ε. για τη χρήση της λέξης «απάτη», η ίδια δήλωσε ότι ήταν «απλά νομική γλώσσα και δεν αντιπροσωπεύει το χαρακτήρα του Κένι».

Το Σεπτέμβριο του 2010, αναφέρθηκε ότι η Ζελβέγκερ και ο ηθοποιός Μπράντλεϊ Κούπερ είχαν σχέση για πάνω από ένα χρόνο. Στις 18 Μαρτίου 2011, το περιοδικό *[[People]]* ανακοίνωσε ότι το ζευγάρι είχε δώσει τέλος στη σχέση του.

## Φιλμογραφία

## Παραπομπές


## Εξωτερικοί σύνδεσμοι
* Ρενέ Ζελβέγκερ στην εκπομπή *Charlie Rose*  
* Ρενέ Ζελβέγκερ συλλογή νέων και σχολίων στην ηλεκτρονική έκδοση της εφημεριδας *[[The New York Times]]* 
* Ρενέ Ζελβέγκερ στο *Notable Names Database*  
* Συνέντευξη της Ζελβέγκερ για το ρόλο της στην ταινία "Miss Potter" 
* Συνέντευξη της Ζελβέγκερ για "Το Ημερολόγιο της Μπρίτζετ Τζόουνς", 2004 
* Συνέντευξη της Ζελβέγκερ με το Beliefnet για το "New in Town", 2009 

Κατηγορία:Αμερικανοί παραγωγοί ταινιών
Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κολλαγόνο

Το **κολλαγόνο** είναι μια ομάδα ινωδών πρωτεϊνών που βρίσκονται σε όλα τα πολυκύτταρα ζώα και προσδίδουν εκτατική ισχύ στους συνδεστικούς ιστούς. Τα θηλαστικά έχουν περίπου 20 διαφορετικά γονίδια κολλαγόνου, τα οποία κωδικοποιούν τις ποικίλες μορφές κολλαγόνου. Τα κολλαγόνα είναι οι κύριες πρωτεΐνες στα οστά, στους τένοντες και στο δέρμα.

Το χαρακτηριστικό ενός τυπικού μορίου κολλαγόνου είναι η μακριά, άκαμπτη τρίκλωνη ελικοειδής μορφή του, στην οποία τρεις πεπτιδικές αλυσίδες κολλαγόνου περιελίσσονται η μια γύρω από την άλλη σε μια σχοινοειδή έλικα. Με τη σειρά τους τα μόρια αυτά συναρμολογούνται σε πολυμερή γνωστά ως *ινίδια κολλαγόνου* και αυτά με τη σειρά τους σε ακόμη παχύτερες *ίνες κολλαγόνου*.  Άλλα μόρια κολλαγόνου βρίσκονται στην επιφάνεια των ινιδίων κολλαγόνου και διασυνδέουν τα ινίδια τόσο το ένα με το άλλο, όσο και με άλλα συστατικά του εξωκυττάριου χώρου.

Τα κύτταρα που παρασκευάζουν κολλαγόνο έχουν διαφορετικές ονομασίες ανάλογα με το είδος του ιστού: στο δέρμα, τένοντες και άλλους συνδετικούς ιστούς λέγονται ινοβλάστες, ενώ στα οστά οστεοβλάστες. Όλα τα μόρια του εξωκυττάριου στρώματος (μαζί και το κολλαγόνο) συντίθενται ενδοκυττάρια και απελευθερώνονται με εξωκυττάρωση. Για να μην πολυμεριστούν μέσα στο κύτταρο, παρασκευάζεται μια πρόδρομη μορφή του κολλαγόνου, το προκολλαγόνο, το οποίο διαθέτει  επιπρόσθετα πεπτίδια που παρεμποδίζουν τη σύνθεση ινιδίων. Οι πρωτεϊνάσες κολλαγόνου, ένα εξωκυττάριο ένζυμο αποκόπτει αυτές τις ακραίες περιοχές και έτσι η συναρμολόγηση εκτελείται μόνο μετά την εξαγωγή των μορίων από το κύτταρο.

Στο σώμα μας υπάρχουν 28 διαφορετικά είδη κολλαγόνου. Οι βασικοί τύποι κολλαγόνου που εντοπίζονται στο δέρμα είναι ο τύπος I, ο τύπους II και ο τύπος III. Το κολλαγόνο τύπου Ι απαντά στο δέρμα, στα νύχια, τα μαλλιά, τους μύες, τους τένοντες και τα οστά. Στα οστά, το κολλαγόνο ενισχύεται με ιόντα ασβεστίου ώστε να σηκώσει το βάρος του σώματος. Το κολλαγόνο τύπου 2 απαντά στους χόνδρους των αρθρώσεων.

Από το κολλαγόνο επίσης παράγεται η ζωική ζελατίνη με μερική υδρόλυση.

## Παραπομπές


Κολλαγονο
Κατηγορία:Συνδετικός ιστός
JTLS

To **Joint Theater Level Simulation (JTLS)** αποτελεί ένα εργαλείο/σύστημα προσομοίωσης,  διακλαδικού επιπέδου, το οποίο χρησιμοποιείται από τις αμερικανικές ένοπλες δυνάμεις και άλλες χώρες.  Προσομοιώνει το περιβάλλον για χερσαίες, ναυτικές και αεροπορικές επιχειρήσεις, με υποστήριξη διοικητικής μέριμνας, ειδικών επιχειρήσεων και πληροφοριών, με σκοπό την ανάπτυξη και αξιολόγηση επιχειρησιακών σχεδίων, ενώ συχνά χρησιμοποιείται και για την εξάσκηση των επιτελείων και των κέντρων λήψης απόφασης.

Η ανάπτυξη του JTLS άρχισε το 1983, με χρηματοδότηση από τα United States Readiness Command, U.S. Army Concepts Analysis Agency και U.S. Army War College. Η προσομοίωση αρχικά αφορούσε μόνο στην ανάπτυξη και ανάλυση διακλαδικής επιχειρησιακής σχεδίασης, ενώ στη συνέχεια χρησιμοποιήθηκε και για την εξάσκηση επιτελείων και δοκιμές σχεδίων. Σήμερα, αποτελεί αποδεκτό παγκόσμιο πρότυπο μοντελοποίησης επιχειρησιακού επιπέδου.

Το αμερικανικό υπουργείο εξωτερικών ελέγχει τη διανομή του JTLS software και μέχρι σήμερα έχει δοθεί άδεια χρήσης στις ακόλουθες χώρες:

*Αλβανία
*Αυστραλία
*Αυστρία
*Βέλγιο
*Βοσνία-Ερζεγοβίνη
*Βουλγαρία
*Γαλλία
*Γερμανία
*Ελλάδα
*Εσθονία
*Δανία
*Ηνωμένα Αραβικά Εμιράτα
*Ηνωμένο Βασίλειο
*Ιαπωνία
*Ιορδανία
*Ιρλανδία
*Ισπανία
*Ισραήλ
*Ιταλία
*Κροατία
*Λεττονία
*Λιβύη
*Λιθουανία
*Λουξεμβούργο
*Μαλαισία
*Μεξικό
*Μολδαβία
*Νότια Κορέα
*Ολλανδία
*Ουγγαρία
*Πακιστάν
*Πολωνία
*Πορτογαλία
*Πρώην Γιουγκοσλαβική Δημοκρατία της Μακεδονίας
*Ρουμανία
*Σαουδική Αραβία
*Σιγκαπούρη
*Σλοβακία
*Σλοβενία
*Σουηδία
*Ταϊβάν
*Ταϊλάνδη
*Τουρκία
*Τσεχία
*Τυνησία
*Φινλανδία
*Φιλιππίνες

## Παραπομπές


## Εξωτερικοί δεσμοί

*ROLANDS & ASSOCIATES Corporation. http://www.rolands.com
*https://web.archive.org/web/20090728123645/http://www.jfcom.mil/about/fact_jtls.htm USJFCOM Joint Theater Level Simulation (JTLS).
*Defense Technical Information Center (DTIC). www.dtic.mil/dtic
*NATO-NC3A. www.nc3a.nato.int/pages/home
*NATO-JWC. www.nato.jwc.int
*NATO JTFC. https://web.archive.org/web/20130801145050/http://www.jtfc.nato.int/
*Modeling and Simulation Information Analysis Center (MSIAC). www.od-msiac.org
*ΓΕΕΘΑ/ΚΕΠΕΑ https://web.archive.org/web/20120207143437/http://www.geetha.mil.gr/index.asp?a_id=3249

Κατηγορία:Μοντελοποίηση και προσομοίωση
Γαρνάδες Κέρκυρας

Οι **Γαρνάδες** είναι χωριό της Κέρκυρας. Βρίσκεται στο βορειοδυτικό άκρο της νήσου, μεταξύ του ακρωτηρίου Δράστης και νοτιότερα του ακρωτηρίου Κεφάλι σε υψόμετρο 145 μέτρα. Οι κάτοικοί του χωριού το 1971 αριθμούσαν τους 58. Το 1981 είχαν μειωθεί στους 55. Στην απογραφή του 2001 βρέθηκαν 55 και του 2011 ήταν 45.

Διοικητικά υπαγόταν αρχικά ως οικισμός στη κοινότητα Αυλιώτες Κέρκυρας, με την καποδιστριακή διαίρεση υπάχθηκε στο Δήμο Εσπερίων.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Νησίδα Γκρος

H Νησίδα Γκρος είναι μια κοινότητα κοντά στο βόρειο άκρο της νησιωτικής χώρας της Αγίας Λουκίας, στη συνοικία Gros Islet. Αρχικά ήταν ένα ήσυχο ψαροχώρι, τώρα έχει γίνει ένας από τους πιο δημοφιλείς τουριστικούς προορισμούς στη χώρα.

Το 1778 ξέσπασε ο Αγγλογαλλικός πόλεμος μεταξύ Γαλλίας και Μεγάλης Βρετανίας. Ως μέρος της σύγκρουσης, το Βρετανικό Βασιλικό Ναυτικό κατέλαβε το νησί της Αγίας Λουκίας και έχτισε μια ναυτική βάση στον κόλπο Gros Islet Bay το 1782, αλλάζοντας προσωρινά το όνομα σε Fort Rodney. Το νησί έχει αλλάξει χέρια μεταξύ Βρετανών και Γάλλων καθ' όλη τη διάρκεια της ύπαρξής του.

Μεταξύ 1991 και 2001, ο πληθυσμός αυξήθηκε κατά 54%. Το 2001, ο πληθυσμός της Νησίδας Γκρος ήταν 19.409, καθιστώντας το τη δεύτερη πιο πυκνοκατοικημένη κοινότητα στην Αγία Λουκία. Από αυτόν τον αριθμό, 9.307 ήταν άνδρες και 10.102 γυναίκες.

Τον Σεπτέμβριο του 2011, ο κοινοβουλευτικός εκπρόσωπος για την περιοχή, ο αξιότιμος Lenard Montoute, ενημέρωσε ότι η εκλογική περιφέρεια μπορεί να γίνει η δεύτερη πόλη της Αγίας Λουκίας, εάν τα σχέδια επέκτασης για την περιοχή προχωρήσουν σύμφωνα με το αναπτυξιακό της σχέδιο.

## Παραπομπές
https://en.wikipedia.org/wiki/Gros_Islet

Γκρος
Κεραμειά Λέσβου

Τα **Κεραμεία** ή **Κεραμειά** είναι οικισμός της Λέσβου στο Βόρειο Αιγαίο.

## Γενικά
Τα Κεραμεία βρίσκονται προς το ανατολικό τμήμα του νησιού, κοντά στον Κόλπο Γέρας, σε υψόμετρο 20 μέτρα. Απέχουν περίπου 14 χλμ. Δ.-ΒΔ. από τη Μυτιλήνη και 32 χλμ. Β. από το Πλωμάρι. Ως οικισμός αναφέρεται επίσημα, μετά την απελευθέρωση της Λέσβου, γραμμένος *Κεραμιά* το 1918 στο ΦΕΚ 116Α - 28/05/1918 να προσαρτάται στην τότε κοινότητα Ιππείου. Το 1940 το όνομά του διορθώθηκε σε Κεραμεία. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Άγιο Γεώργιο αποτελούν την κοινότητα Κεραμείων της Δημοτικής Ενότητας Ευεργέτουλα που υπάγεται στο Δήμο Μυτιλήνης και σύμφωνα με την απογραφή 2011 απογράφησαν 378 κάτοικοι.

## Τοποθεσία - ιστορία
Ο οδικός άξονας Μυτιλήνης - Αγιάσου, περνάει πάνω από τη δεύτερη γέφυρα του ποταμού  Ευεργέτουλα και διέρχεται μέσα από τα Κεραμεία τα οποία βρίσκονται στο μέσο καταπράσινου κάμπου. Δίπλα στη νέα αυτή γέφυρα υπάρχει η παλαιά τρίτοξη γέφυρα επί του παλαιού δρόμου του 13ου αιώνα. Το χωριό απλώνεται γύρω από τον κεντρικό δρόμο με τα καφενεία και τα εμπορικά μαγαζιά.

Οι κάτοικοι του είναι απόγονοι προσφύγων της Μικράς Ασίας, οι οποίοι εγκαταστάθηκαν κατά την ανταλλαγή των πληθυσμών το 1923. Το χωριό όμως υπήρχε πολύ παλαιότερα (Μητροπολιτικός Κώδικας του 1567) με την ονομασία **Κεράμια**. Από τον 15ο αιώνα υπάρχουν αναφορές για εκείνο καθώς και για το κάστρο *Geremia*, που θεωρείται ότι βρισκόταν στην περιοχή. Αν και το νησί της Λέσβου συνεχώς ζούσε υπό την απειλή επιδρομέων, τα Κεραμειά βρισκόταν σε στρατηγική θέση στον Κόλπο Γέρας, με το κάστρο να υπερασπίζει τον κόσμο που κατοικούσε σε αυτό.

Η εκκλησία του χωριού, αφιερωμένη στον Άγιο Γεώργιο και στον Άγιο Χαράλαμπο, χτίστηκε από τους πρόσφυγες πάνω σε ένα ορθογώνιο κτίριο με θολωτή στέγη, το οποίο σήμερα είναι εκκλησάκι αφιερωμένο στην Αγία Σοφία. Η συνολική κατασκευή είναι δείγμα κατασκευής τούρκικου οχυρού, που θεωρείται ότι έγινε πάνω στο απομεινάρι του προαναφερθέντος περίφημου μεσαιωνικού κάστρου *Geremia* (ή *Gieremia*).

Το όνομα του χωριού μαρτυρεί την ύπαρξη εργαστηρίων κεραμικών κατά τον Μεσαίωνα. Σύμφωνα με την παράδοση τα καμίνια που βρίσκονταν στο Ντίπι είχαν τα πρατήρια των κεραμιδιών στα Κεραμειά.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης
Ιλαρίων Κοϊβεράκης

Ο **Μητροπολίτης Μέμφιδος Ιλαρίων** (κατά κόσμον **Ιωσήφ Κοϊβεράκης**; Αφράτα, Χανίων, 1897 - Κολυμβάρι, Χανίων, 17 Ιανουαρίου 1972) ήταν Ιεράρχης του Πατριαρχείου Αλεξανδρείας.

## Βιογραφικά στοιχεία
Γεννήθηκε το 1897 στα Αφράτα Κισσάμου Χανίων. Ο πατέρας του ήταν ο Γεώργιος Κοϊβεράκης και μητέρα του η Ασπασία Αναστασάκη - Κοϊβεράκη. Η οικογένειά του αποτελούνταν από άλλα έξι αδέρφια τους Αντώνη, Στυλιανή, Σταματία, Ειρήνη, Ιωάννα και Μαρία. Σε νεαρή ηλικία χειροτονήθηκε Διάκονος στις 26 Φεβρουαρίου 1917 στην Ιερά Μονή Κυρίας των Αγγέλων Γωνιάς Κολυμβαρίου από τον Επίσκοπο Κισάμου και Σελίνου Άνθιμο.

Ολοκλήρωσε το Γυμνάσιο Χανίων και με την συνδρομή της Ι.Μ. Παναγίας Κυρίας των Αγγέλων Γωνιάς σπούδασε στην Θεολογική Σχολή του Πανεπιστημίου Αθηνών όπου αποφοίτησε το 1929. Χειροτονήθηκε Πρεσβύτερος το 1931 από τον Μητροπολίτη Πτολεμαΐδος Παρθένιο. Τον Νοέμβριο του 1940, εξελέγη από την Αγία και Ιερά Σύνοδο του Πατριαρχείου Αλεξανδρείας Τιτουλάριος Επίσκοπος της πάλαι ποτέ διαλαμψάσης Επισκοπής Βαβυλώνος, ενώ η Χειροτονία του τελέστηκε τον Δεκέμβριο του ίδιου έτους.

Κατόπιν αποφάσεως του Πάπα και Πατριάρχη Αλεξανδρείας και πάσης Αφρικής Χριστόφορου Β΄, υπηρέτησε ως Πατριαρχικός Επίτροπος Κάιρου την περίοδο από το 1940 έως το 1968. Στις 14 Δεκεμβρίου 1968, προήχθη από την Αγία και Ιερά Σύνοδο του Πατριαρχείου Αλεξανδρείας σε Μητροπολίτη της Ιεράς Μητροπόλεως Μέμφιδος.

Εκοιμήθη το 1972 στην Ιερά Μονή Κυρίας των Αγγέλων Γωνιάς Κολυμβαρίου όπου και ετάφη.

## Παραπομπές


Κατηγορία:Έλληνες ιεράρχες
Κατηγορία:Επίσκοποι Βαβυλώνος Αιγύπτου
Κατηγορία:Μητροπολίτες Μέμφιδος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Πανελλήνιο πρωτάθλημα ανώμαλου δρόμου ανδρών 1909

Tο **Γ΄ [[Πανελλήνιο πρωτάθλημα ανώμαλου δρόμου ανδρών]] του 1909** διεξήχθη στις 22 Μαρτίου 1909, στην Αθήνα με την εκκίνηση και τον τερματισμό να γίνονται στο Παναθηναϊκό Στάδιο. Νικητής αναδείχθηκε ο Πανελλήνιος Γ.Σ. και κατέκτησε το επαμειβόμενο κύπελλο του Βασιλιά της Ιταλίας Βιτόριο Εμμανουήλ. Μετείχαν ομάδες 4 αθλητών εξ όλων των συλλόγων, χωρίς να διευκρινίζεται ποιών.

## Χρονικό του αγώνα

Ο αγώνας του ανώμαλου δρόμου συνδυάστηκε με τους φοιτητικούς αθλητικούς αγώνες. Εντούτοις στο Στάδιο δεν συγκεντρώθηκαν παρά ελάχιστοι φίλαθλοι, κυρίως φοιτητές. Βασική αιτία της απουσίας θεατών αποτέλεσε το δριμύ ψύχος και το ψιλόβροχο που επικρατούσε, με αποτέλεσμα η "γυμνότης του Σταδίου" να προκαλέσει επικριτικά σχόλια στον τύπο. Τους αγώνες τίμησε με την παρουσία του ο βασιλιάς Γεώργιος Α΄, ο διάδοχος Κωνσταντίνος, οι πριγκίπισσες Σοφία και Αλίκη και οι βασιλόπαιδες Χριστόφορος και Ανδρέας. Επίσης, παρέστησαν οι υπουργοί εξωτερικών Γεώργιος Μπαλτατζής και παιδείας Σπυρίδων Στάης, ο πρύτανης του Πανεπιστημίου Αθηνών Στέφανος Κυπαρίσσης, τα μέλη της Ολυμπιακής Επιτροπής και κάποιοι ξένοι διπλωμάτες.

Η διαδρομή στην οποία διεξήχθη ο ανώμαλος δρόμος είχε συνολικό μήκος 12.000μ αλλά δεν υπάρχει περιγραφή της. Η εκκίνηση δόθηκε στο Παναθηναϊκό Στάδιο στις 16:30 και οι δρομείς βγήκαν από την ΒΑ κρύπτη προς το λόφο του Αρδηττού. Επέστρεψαν έπειτα από 50΄ λεπτά περίπου. Στη νικήτρια ομάδα των αγώνων απονεμήθηκε το βαρύτιμο ασημένιο Κύπελλο, επίχρυσο εσωτερικά, που είχε προσφέρει ο Ιταλός βασιλέας Βιτόριο Εμμανουέλε. Το κατέκτησε ο Πανελλήνιος Γ.Σ. και αμέσως μετά τη λήξη του αγώνα ο βασιλόπαις Γεώργιος, ως πρόεδρος της Ελλανοδίκου Επιτροπής, ανήγγειλε το αποτέλεσμα τηλεγραφικά στον βασιλιά της Ιταλίας.

## Τα αποτελέσματα

## Οι φοιτητικοί αγώνες

Κατά τη διάρκεια της διεξαγωγής του ανώμαλου δρόμου διεξήχθησαν οι φοιτητικοί αθλητικοί αγώνες, με τη συμμετοχή 47 φοιτητών, στους οποίους μετείχαν πολλοί γνωστοί πρωταθλητές. Σε αυτούς διεξήχθη για πρώτη φορά ο οπλίτης δρόμος 192μ, στον οποίο μετείχαν τέσσερις αθλητές που έτρεξαν με στρατιωτική εξάρτηση: λευκή ενδυμασία (παντελόνι, πουκάμισο) με αρβύλες, γυλιό, κλινοσκέπασμα, φυσιγγιοθήκες, σισιτιοδόχη (καραβάνα), υδροδοχείο (παγούρι), ξίφος και αραβίδα (βραχύκανο όπλο). Οι νικητές των φοιτητικών αγώνων ήταν:

* 100μ: Ι. Ρούσσος (Νομικής): 12.6
* 400μ: Σ. Ρωσσέτης (Νομικής): 58.4
* 800μ: Ι. Λέκας (Ιατρικής): 2.23.0
* 1500μ: Ηρ. Λαμπρόπουλος (Φιλοσοφικής): 4.59.0
* 110μ εμπ.: Μ. Μαντάς (Νομικής): 22.8
* Οπλίτης δρόμος 192μ: Ι. Ρούσσος (Νομικής):
* Ύψος: Σ. Παπαπάνος (Νομικής): 1,55
* Μήκος: Σ. Παπαπάνος (Νομικής): 5,765
* Τριπλούν: Μ. Μαντάς (Νομικής): 12,83
* Σφαιροβολία: Χ. Ζούρας (Ιατρικής): 11,00
* Λιθοβολία: Χ. Ζούρας (Ιατρικής): 17,40
* Ελληνική δισκοβολία: Γ. Ρεβελιώτης (Ιατρικής): 30,70
* Ελληνικός ακοντισμός: Χ. Ζούρας (Ιατρικής): 40,71

## Πηγές

* εφ. "Εμπρός", 23/3/1909.
* εφ. "Σκριπ", 23/3/1909.
* Εφημερίδα "Αθλητικός Τύπος", 26-2-1932 σελ. 1 (ψηφιακή σελίδα 67) 

Κατηγορία:Στίβος το 1909
Ανδρων
Κατηγορία:Διοργανώσεις στίβου στην Αθήνα
Γαστούρι Κέρκυρας

Το **Γαστούρι** είναι παραδοσιακός οικισμός της Κέρκυρας. Βρίσκεται στο ανατολικό τμήμα του νησιού, νότια της πόλης της Κέρκυρας. Σύμφωνα με την απογραφή του 2011, ο πληθυσμός του Γαστουρίου ανέρχεται στους 679 κατοίκους.

## Γενικά στοιχεία
Το Γαστούρι είναι κτισμένο στις πλαγιές του όρους Άγιοι Δέκα, σε υψόμετρο 120 μέτρων. Αναφέρεται για πρώτη φορά σε έγγραφα του 1474 και η ονομασία του αποδίδεται στην ύπαρξη εργαστηρίων κατασκευής πήλινων σκευών μαγειρικής (*γάστρες*). Λόγω της θέσης και του κλίματός του αποτέλεσε τόπο παραθερισμού για τις ευκατάστατες οικογένειες της Κέρκυρας, πολλές από τις οποίες έκτισαν στο Γαστούρι και στη συνοικία του οικισμού Παχάτικα τις εξοχικές τους κατοικίες. Μάλιστα κατά τα τέλη του 19ου αιώνα έκτισε στο Γαστούρι την εξοχική της έπαυλη - το ονομαστό Αχίλλειο - η αυτοκράτειρα της Αυστρίας, Ελισάβετ. Παράλληλα ο οικισμός υπήρξε γενέτειρα του σημαντικού ζωγράφου του 19ου αιώνα, Χαράλαμπου Παχή. Κατά τη διάρκεια του Α΄ Παγκοσμίου Πολέμου στο Γαστούρι λειτούργησαν διάφορες υπηρεσίες των γαλλικών και σέρβικων στρατευμάτων.

Διοικητικά το Γαστούρι αποτέλεσε μέχρι το 1997 τμήμα της επαρχίας Κερκύρας. Στη συνέχεια υπήχθη στον καποδιστριακό δήμο Αχιλλείων ενώ από το 2011 υπάγεται στη δημοτική ενότητα Αχιλλείων του καλλικρατικού δήμου Κέρκυρας. Αποτελεί έδρα της δημοτικής κοινότητας Γαστουρίου στην οποία ανήκει και το παραθαλάσσιο χωριό Πέραμα.

Ο ιερός ναός του χωριού είναι αφιερωμένος στην Παναγία την Οδηγήτρια. Εκκλησιαστικά υπάγεται στη  Αρχιερατική Περιφέρεια Συναράδων της Ιεράς Μητροπόλεως Κερκύρας.

## Αξιοθέατα

Εκτός από το Αχίλλειο, στο Γαστούρι βρίσκονται αρκετά παλιά αρχοντικά σπίτια αλλά και εξοχικές κατοικίες του 18ου και 19ου αιώνα (π.χ. η έπαυλη της οικογένειας Βούλγαρη, κτίσμα του 1715). Στα Παχάτικα έχει διασωθεί θολωτή δεξαμενή νερού που κατασκευάστηκε για τις ανάγκες του 
Αχιλλείου.


Aspiotis 108.jpg|Καρτ ποστάλ του 1906 με απεικόνιση χωρικής του Γαστουρίου.
Aspiotis 156.jpg|Καρτ ποστάλ του 1910.
Aspiotis 164.jpg|Καρτ ποστάλ του 1910 με απεικόνιση της *οδού πηγής Αυτοκράτειρας Ελισάβετ.* 


## Απογραφές πληθυσμού

## Παραπομπές


## Πηγές
* "Εγκυκλοπαίδεια Πάπυρος Larousse Britrannica" τομ. 16ος, σελ.209.

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Πανελλήνιο πρωτάθλημα ανώμαλου δρόμου ανδρών 1910

Tο **Δ΄ [[Πανελλήνιο πρωτάθλημα ανώμαλου δρόμου ανδρών]] του 1910** διεξήχθη την Κυριακή 4 Απριλίου 1910, στην Αθήνα με την εκκίνηση και τον τερματισμό να γίνονται στο Παναθηναϊκό Στάδιο. Νικητής αναδείχθηκε ο **[[Εθνικός Γ.Σ.]]** και κατέκτησε το επαμειβόμενο κύπελλο του Βασιλιά της Ιταλίας Βιτόριο Εμμανουήλ.

## Χρονικό του αγώνα

Στον αγώνα μετείχαν 22 δρομείς: 10 του Πανελληνίου, 11 του Εθνικού και ένας του Ομίλου Φιλάθλων Πειραιώς. Δεδομένου πως δεν συνδυάστηκε με άλλο αθλητικό γεγονός, η παρουσία του κόσμου στο Στάδιο ήταν περιορισμένη. Από πλευράς επισήμων παρέστησαν ο υπουργός Δικαιοσύνης Φικιώρης, ο γεν. γραμματεύς της Επιτροπής Ολυμπιακών Αγώνων Σπυρίδων Λάμπρος και ο καθηγητής του Διεθνούς Δικαίου του Πανεπίστημίου Γεώργιος Στρέιτ

Η διαδρομή είχε συνολικό μήκος 12.000μ αλλά δεν υπάρχει περιγραφή της. Η εκκίνηση δόθηκε στο Παναθηναϊκό Στάδιο στις 16:00 και οι δρομείς βγήκαν από την ΒΑ κρύπτη προς το λόφο του Αρδηττού. Αγωνίστηκαν υπό την επίβλεψη του ανθυπίλαρχου Βάλλα που τους ακολουθούσε έφιππος. Επέστρεψαν έπειτα από 45΄ λεπτά περίπου. Στη νικήτρια ομάδα των αγώνων απονεμήθηκε το βαρύτιμο ασημένιο Κύπελλο, επίχρυσο εσωτερικά, που είχε προσφέρει ο Ιταλός βασιλέας Βιτόριο Εμμανουέλε. Το κατέκτησε ο **[[Εθνικός Γ.Σ.]]** και μετά τη λήξη του αγώνα ο Σπυρίδων Λάμπρος, ως γεν. γραμματέας της Επιτροπής Ολυμπιακών Αγώνων, ανήγγειλε το αποτέλεσμα τηλεγραφικά στον βασιλιά της Ιταλίας. Ο νικητής του ατομικού αγωνίσματος Γ. Μανωλάσης πέτυχε νέο ρεκόρ αγώνων βελτιώνοντας την παλιά επίδοση κατά 6΄13΄΄.

## Τα αποτελέσματα

**Σημειώσεις**:
1 Tην ομάδα του Εθνικού αποτελούσαν οι: Στ. Δημητρίου, Χ. Δάβαρης, Κ. Λέπουρας, Φ. Κόπελας, Γ. Γκιουλαφέντης.
2 Την ομάδα του Πανελλήνιου αποτελούσαν οι: Γ. Μανωλάσης, Ι. Παναγάκος, Γ. Κουλουμπέρδας, Α. Κωνσταντακόπουλος, Εμμ. Καστρινός.

## Πηγές

* εφ. "Σκριπ", 6/4/1910, σ. 3.
* εφ. "Εμπρός", 6/4/1910, σ. 4.

Κατηγορία:Στίβος το 1910
Ανδρων
Κατηγορία:Διοργανώσεις στίβου στην Αθήνα
Σολ

Η λέξη **Σολ** μπορεί να αναφέρεται:

## Μουσική
*Στη μουσική στη νότα Σολ
*Στη μουσική στο κλειδί του Σολ.

## Μυθολογία
*Στη Σολ (σκανδιναβική θεότητα).
*Στον αντίστοιχο του Θεού Ήλιου στη Ρωμαϊκή μυθολογία Σολ

## Άλλες χρήσεις
* Στο νόμισμα Νέο Σολ Περού
* Στο νόμισμα Σολ Βολιβίας
ΦΑ

Η λέξη και συντομογραφία **ΦΑ** ή **Φα** μπορεί να αναφέρεται:

## Μουσική
*Στη μουσική στη νότα Φα.
*Στη μουσική στο κλειδί του Φα.

## Συντομογραφία
Ως ΦΑ ή Φ.Α. στο Φύλλο Αγώνος που αφορά μια έκθεση πεπραγμένων για μία αθλητική συνάντηση που συντάσσει ο διαιτητής.

## Δείτε επίσης
* Την αποσαφήνιση FA
Ο Θεός της Σφαγής

**Ο Θεός της Σφαγής** (αγγλικά: *Carnage*) είναι μαύρη κωμωδία, παραγωγής 2011, σε σκηνοθεσία Ρόμαν Πολάνσκι. Η ταινία είναι βασισμένη στο θεατρικό γαλλικό έργο *God of Carnage* της Γιασμίνα Ρεζά και το σενάριο έγραψε η ίδια μαζί με τον Πολάνσκι. Αποτελεί μια διεθνή συμπαραγωγή της Γαλλίας, Γερμανίας, Πολωνίας και Ισπανίας.

Μετά από έναν καυγά δύο αγοριών, που καταλήγει στο σπάσιμο δύο δοντιών του ενός, οι γονείς του "θύματος" προσκαλούν τους γονείς του "νταή" να λύσουν τις διαφορές του. Η αρχικά ευγενική συζήτηση σύντομα μετατρέπεται σε προφορικό πόλεμο με αποτέλεσμα και οι τέσσερις γονείς να αποκαλύψουν τον πραγματικό τους εαυτό.

Η ταινία κυκλοφόρησε στους κινηματογράφους της Αμερικής στις 16 Δεκεμβρίου 2011 και στο Ηνωμένο Βασίλειο στις 3 Φεβρουαρίου 2012. Απέσπασε κυρίως καλές κριτικές ενώ έλαβε και δύο υποψηφιότητες για Χρυσή Σφαίρα στην κατηγορία α' γυναικείου ρόλου για τις Φόστερ και Γουίνσλετ.

## Πλοκή
Ο 11χρονος γιος των Μάικλ και Πενέλοπι Λόνγκστριτ δέχτηκε επίθεση στο πάρκο. Οι Νάνσι και Άλαν Κόουαν, γονείς του αγοριού που έκανε την επίθεση, επισκέπτονται τους Λόνγκστριτ για να λύσουν το όλο θέμα με τον ευκολότερο δυνατό τρόπο. Ενώ στην αρχή τα πράγματα είναι άκρως πολιτισμένα, σταδιακά η συνάντηση αυτή ξεφεύγει από τον έλεγχο και η ένταση ανάμεσα στις δύο οικογένειες αρχίζει να μεγαλώνει, μέχρι που εκρήγνυται.

## Ηθοποιοί και Χαρακτήρες
* Τζόντι Φόστερ στο ρόλο της *Πενέλοπι Λόνγκστριτ*
* Τζον Σ. Ράιλι στο ρόλο του *Μάικλ Λόνγκστριτ*
* Κέιτ Γουίνσλετ στο ρόλο της *Νάνσι Κόουαν*
* Κρίστοφ Βαλτς στο ρόλο του *Άλαν Κόουαν*

## Box office
Με προϋπολογισμό 25.000.000 δολάρια, η ταινία έκανε άνοιγμα τριημέρου στην 33η θέση με 79.700 δολάρια. Συνολικά συγκέντρωσε 2,5 εκατομμύρια δολάρια στο αμερικανικό box office και 28,1 εκατομμύρια δολάρια στον υπόλοιπο κόσμο. Παγκοσμίως απέφερε 30,7 εκατομμύρια δολάρια.

## Βραβεία & Υποψηφιότητες

## Παραπομπές


## Εξωτερικοί σύνδεσμοι
* Επίσημη ιστοσελίδα
*

Κατηγορία:Αμερικανικές ταινίες της δεκαετίας 2010
Κατηγορία:Γαλλικές ταινίες της δεκαετίας 2010
Κατηγορία:Γερμανικές ταινίες
Κατηγορία:Ισπανικές ταινίες
Κατηγορία:Πολωνικές ταινίες
Κατηγορία:Ταινίες του 2011
Κατηγορία:Γαλλικές δραματικές ταινίες
Κατηγορία:Γερμανικές δραματικές ταινίες
Κατηγορία:Γερμανικές κωμικές ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες παραγωγής Sony Pictures Classics
Κατηγορία:Ταινίες με μουσική σύνθεση Αλεξάντρ Ντεσπλά
ΛΑ

Η λέξη **ΛΑ** ή **Λα** μπορεί να αναφέρεται: 

*Στη Λα ή Λας ή Λάας  αρχαία ελληνική πόλη.
*Στη μουσική στη νότα Λα
*Σε διάφορες πόλεις ως αρχικό πρόθεμα όπως Λα Πας, Λα Ροσέλ, Λα Πλάτα, Λα Μανταλένα και άλλες.
*Ως **ΛΑ΄** ή **λα΄** στον αριθμό 31 στο ελληνικό σύστημα αρίθμησης

## Δείτε επίσης
*LA αποσαφήνιση